CELEX: 62009CA0209
Language: hu
Date: 2010-02-25 00:00:00
Title: C-209/09. sz. ügy: A Bíróság (nyolcadik tanács) 2010. február 25-i ítélete (a Korkein hallinto-oikeus — Finnország előzetes döntéshozatal iránti kérelme) — A Lahti Energia Oy által indított eljárás (2000/76/EK irányelv — Hulladék égetése — Hulladékégető mű — Együttégető mű — Gázgyárból és erőműből álló komplexum — Hulladék gázgyárban való hőkezelése által nyert tisztítatlan gáz erőműben történő égetése)

17.4.2010   
            
            
               HU
            
            
               Az Európai Unió Hivatalos Lapja
            
            
               C 100/9
            
         A Bíróság (nyolcadik tanács) 2010. február 25-i ítélete (a Korkein hallinto-oikeus — Finnország előzetes döntéshozatal iránti kérelme) — A Lahti Energia Oy által indított eljárás
   (C-209/09. sz. ügy) (1)
   
   (2000/76/EK irányelv - Hulladék égetése - Hulladékégető mű - Együttégető mű - Gázgyárból és erőműből álló komplexum - Hulladék gázgyárban való hőkezelése által nyert tisztítatlan gáz erőműben történő égetése)
   2010/C 100/12
   Az eljárás nyelve: finn
   
      A kérdést előterjesztő bíróság
   
   Korkein hallinto-oikeus
   
      Az alapeljárás fele
   
   Lahti Energia Oy
   
      Tárgy
   
   Előzetes döntéshozatal iránti kérelem — Korkein hallinto-oikeus — A hulladékok égetéséről szóló, 2000. december 4-i 2000/76/EK európai parlamenti és tanácsi irányelv (HL L 332., 91. o.; magyar nyelvű különkiadás 15. fejezet, 5. kötet, 353. o.) 3. cikkének értelmezése — Hulladékból gázt előállító gázgyár és a gázgyárban hőkezelt hulladékból származó gázt gőzkazánban elégető hőerőmű együttese — Tisztított helyett tisztítatlan gáznak a hőerőmű gőzkazánjában történő elégetése
   
      Rendelkező rész
   
   Az olyan erőmű, amely hulladék gázgyárban történő hőkezelése révén nyert gázt kiegészítő tüzelőanyagként, az energiatermelésre irányuló tevékenységére túlnyomó részben felhasznált fosszilis tüzelőanyagok pótlására használ, akkor minősül e gázgyárral együttesen „együttégető műnek” a hulladékok égetéséről szóló, 2000. december 4-i 2000/76/EK európai parlamenti és tanácsi irányelv 3. cikkének 5. pontja értelmében, ha az említett gáz tisztítása nem az említett gázgyárban történt.
   
      (1)  HL C 193., 2009.8.15.